Rikunarita-ORG/Wikinium huggingface dataset:
# Cubétiam

Letak Cubétiam di Holam, Tiongkok
**Cubétiam** (Basa Hokkièn: *Chù-bé-tiàm*; Tionghoa ringkes: 驻马店; Tionghoa terdisionil: 駐馬店; pèng'im: *Zhùmǎdiàn*; éjaan peta pos: Chumatien) ya'entu kota nyang letaknya di propinsi Holam, Kiblik Ra'yat Tiongkok.

## Ruju'an
# Basa peranakan èn dagang Melayu

Selaènnya basa klasik èn basa sastra, basa Melayu gableg logat-logat setempat lantaran mentèrnya Kerajaan Sriwijaya di Sumatra, Indonésia. Basa Melayu gè' gènèngan ngampar ke mana-mana jadi basa obrolan antarètnis di antéro Kepuloan Asia Kidul-wètan ampé Pilipénen. Ni kontak ngeja adanya atu basa kongko (lingua franca) atawa "basa dagang" nyang digero' basa Melayu Pasar atawa Melayu Renda. Lumbrahnya, basa Melayu Pasar diyakinin dulunya entu pijin, nyang kesawaban lantaran itu papagan anterpedagang Melayu, Hokkièn, Portugis, èn Welanda.
# Institut Tèhnolohi Masacusèt

Institut Tèhnolohi Masacusèt punya lambang
**Institut Tèhnolohi Masacusèt** (hurup Arab Gundul: انستيتوت تخنولوهى مسچوست; Inggris: *The Massachusetts Institute of Technology*) atawa disingket **MIT** ièlah atu uniwersitèt perdataan dapet-tana partikelir di Kèmbrit, Masacusèt. Ni uniwersitèt dikeja tahon 1861. Institut Tèhnolohi Masacusèt gableg embanan penting bakal perkembangan di banyak bidang tèhnolohi ama èlmu pengetauan modèren.

## Ruju'an
# Tirana

Alun-alun Iskandar Bèk di Tirana
**Tirana** (hurup Arab Gundul: تيرانة; Albani: *Tirana* [tiˈɾana]; Gèg: *Tirona*) entu hopstad ama kota paling gedénya Albani. Ni kota dicempèt ama gunung-gunung èn bukit-bukit dengen Gunung Daèti nanjak di blètan èn rada lebak di belah lor-wètan madep Laot Adriatik deri jaoh. Bahna dia punya pernahan di Dataran Tirana èn deket ama Laot Tenga, ni kota kesawaban ama iklim usuman Laot Tenga.

## Ruju'an
# Kepuncian

**Kepuncian** (hurup Arab Gundul: کفونچين‎) atawa **kapitalisme** (hurup Arab Gundul: کافيتلسمه‎) entu atu sistim atur banda nyang wasilah pengerjaannya digablegin ama dilagain partikelir bakal untungnya.

Banda nyang digablegin ama préman atawa perorangan, bukan ama guwernemèn sering dibilangnya banda partikelir. Nah, cukong, nyang empunya punci, entu pada betungsé bakal dapet untung nyang segedé-gedénya. Dengen ni asas, guwernemèn kaga' bisa ngelakonin pengrècokan pasar biar dapet untung barengan, mar pengrècokan guwernemèn dilakonin gedé-gedéan bakal perorangan punya kepentingan.

Dalem téorinya, di èkonomi pasar bèbas cukongan, harga pada saingan dah naèk-mudunnya, begantung tu barang lagi ngaprah apa kaga', tu barang banyak nyang rekès apa kaga'. Di banyak negara, ada aturan (hukum dagang) èn pengrencanaan ama guwernemèn. Kadang, ni digero'nya "atur banda kacukan" (*mixed economies*). Orang ada nyang kaga' sepakat apa kepercukongan entu pikiran bagus, apa kaga', atawa pegimana bagus dia punya jalan.

## Ruju'an
# 2018

|  |  |
| --- | --- |
| Milénium: | Milénium ke-3 |
| Abad: | * Abad ke-20
* **Abad ke-21 Abad ke-22
 |
| Dékade: | * 1990-an
* 2000-an
* **2010-an 2020-an
* 2030-an
 |
| Taon: | * 2015
* 2016
* 2017
* **2018 2019
* 2020
* 2021
 |

**2018** (**MMXVIII**) ya'entu taon kabisat nyang dimulai ari Senèn dalem almenak Grégorian.

## Ruju'an
# Singkiang

**Singkiang** atawa **Singkiong** (aksara Tionghoa: 新疆; baca Mandarin: *Xīnjiāng*; baca Hokkièn: *Sin-kiong*; baca *San1 Goeng1*; basa Uygur: شىنجاڭ; tuker hurup: *Sinjang*), atawa asma lengkepnya Daèrah Kuasa-dèwèk Uygur Singkiang. Singkiang watesan ama Daèrah Kuasa-dèwèk Tibèt di belilir èn propinsi Cènghay, serènta Kamsiok di beludik. Enni daèrah gè watesan ama Monggoli di belètan, Ruslan di lor, èn Kasakstan, Kirgistan, Tajikistan, Apganistan, èn Kasmir di Bekulon. Singkiang gè masupin kebanyakan daèrah Aksay Cin nyang diaku ama Hindi jadi dia punya negeri nyang masup ke negeri Jammu-Kasmir.

## Ruju'an
# Mali

**Mali** (hurup Arab Gundul: مالى; Prasman: *Mali* ; Bambara: ߡߊߟߌ *Mali*; Arab: مالي *Mālī*; Pulani: 𞤃𞤢𞥄𞤤𞤭 *Maali*) atawa resminya **Kiblik Mali** (hurup Arab Gundul: کبليک مالى; Prasman: *République du Mali*; Bambara: ߡߊߟߌ ߞߊ ߝߊߛߏߖߊߡߊߣߊ *Mali ka Fasojamana*; Arab: جمهورية مالي *Jumhūriyyat Mālī*; Pulani: 𞤈𞤫𞤲𞥆𞤣𞤢𞥄𞤲𞤣𞤭 𞤃𞤢𞥄𞤤𞤭 *Renndaandi Maali*) entu negara nyang letaknya di Aprika Kulon èn watesan ama Aljajaèr di blèlir, Nigèr di blètan, Burkina Paso ama Panté Gading di beludik, Giné di beludik-wètan, èn Sénégal ama Moritani di bekulon. Gènèngan, ni negara ora gableg laot acan dah. Ni negara punya hopstad Bamako. Ni negara jenggarnya 1.240.192 km2 (478.841 mi2). Di sono, ada barang 20.250.833 orang nyang tinggal di mari. Adapun dia punya basa resmi segabreg-gabreg, antara laèn basa Bambara, basa Pulani, basa Arab Hasaniah, èn masing ngebadeg nyang laènnya. Cuman, basa gawénya tetep basa basa Prasman.

## Ruju'an
# Tukang banyol

Charlie Caplin sala atu tukang banyol nyang mashur di antéro dunia
**Tukang banyol** (hurup Arab Gundul: توکڠ باڽول) atawa **tukang bodor** (hurup Arab Gundul: توکڠ بودور) entu orang nyang suka ngibur penongtonnya paké banyolan atawa bodoran atawa lawakan. Cara nyang lumbrah buat ngibur penontonnya ya'entu ngebanyol pasal diri sendèwèk atawa orang laèn.

## Ruju'an